b'\n_START_ARTICLE_\nTrener\n_START_PARAGRAPH_\nTrener je oseba, ki pri \xc5\xa1portu usmerja, daje navodila in trenira \xc5\xa1portno ekipo ali posamezne \xc5\xa1portnike. Trener je lahko tudi u\xc4\x8ditelj.\n_START_SECTION_\nZgodovina\n_START_PARAGRAPH_\nBeseda "coach" (trener) izvira iz ko\xc4\x8dije, ki jo vle\xc4\x8de konj, iz Mad\xc5\xbearskega mesta Kocs, kjer so take ko\xc4\x8dije bile narejene. \xc5\xa0tudenti Univerze v Oxfordu so v zgodnjem 19. stoletju besedo uporabljali za privatnega in\xc5\xa1truktorja, ki vodi nesposobnega \xc5\xa1tudenta skozi izpite kot konj vodi ko\xc4\x8dijo._NEWLINE_Britanci so prevzeli pobudo pri izbolj\xc5\xa1anju statusa \xc5\xa1porta v 19. stoletju. Za to, da so \xc5\xa1porti postali profesionalizirani, so se tudi trenerji morali profesionalizirati. To se je dokon\xc4\x8dno zgodilo v Viktorijanski dobi, do 1914 pa se je vloga \xc5\xa1e dokon\xc4\x8dno vzpostavila. V prvi svetovni vojni je vojska trenerje uporabljala za nadziranje fizi\xc4\x8dne pripravljenosti vojakov ter dviganje morale v voja\xc5\xa1kih enotah.\n_START_SECTION_\nPodporno osebje\n_START_PARAGRAPH_\nTrener, \xc5\xa1e posebej v profesionalnih ligah, je obi\xc4\x8dajno podprt z enim ali ve\xc4\x8d pomo\xc4\x8dniki ali specialnim podpornim osebjem. Osebje lahko vklju\xc4\x8duje koordinatorje, specialiste za mo\xc4\x8d in kondicijo... V elitnih tekmovanjih je vloga nutricistov, biomehanikov in fizioterapevtov \xc5\xa1e kako pomembna za uspeh ekipe in posledi\xc4\x8dno trenerja.\n_START_SECTION_\nTrener pri nogometu\n_START_PARAGRAPH_\nZadevajo\xc4\x8d nogomet so lahko dol\xc5\xbenosti trenerja zelo razli\xc4\x8dne glede na nivo na katerem se trenira ter dr\xc5\xbeave v kateri se trenira. Pri mladih selekcijah je primarni cilj trenerja pomo\xc4\x8d pri razvijanju tehni\xc4\x8dnih sposobnosti s poudarkomm na u\xc5\xbeivanju v igri ter fair playu in ne na razvijanju fizi\xc4\x8dnih in takti\xc4\x8dnih vsebin. Zadnje \xc4\x8dase je mnogo dr\xc5\xbeav \xc5\xbeelelo spremeniti na\xc4\x8din treniranja mladih selekcij, kjer bi postavili razvoj igralcev in u\xc5\xbeivanje v igri pred zmagami tekem. _NEWLINE_V profesionalnem nogometu je vloga trenerja omejena na treniranje in razvoj klubske prve ekipe. Pri tem mu pomagajo \xc5\xa1tevilni pomo\xc4\x8dniki izmed katerih je eden zadol\xc5\xbeen za treniranje in pripravo vratarjev. V podporo so mu tudi trenerji za fizi\xc4\x8dno pripravljenost in medicinsko osebje. Srednja do dolgoro\xc4\x8dna strategija kluba, s prestopi igralcev, razvojem mladih in druge \xc5\xa1portne zadol\xc5\xbeitve obi\xc4\x8dajno niso v pristojnosti trenerja. Za vse na\xc5\xa1teto je obi\xc4\x8dajno zadol\xc5\xbeen \xc5\xa1portni direktor, da se lahko trener posveti izbolj\xc5\xa1anju igralcev. Ta sistem prepre\xc4\x8duje tudi pretirane nakupe in zapravljanje denarja za igralce v iskanju kratkoro\xc4\x8dnega uspeha. V nogometu je direktorju profesionalne nogometne ekipe obi\xc4\x8dajno dodeljeno mesto mened\xc5\xbeerja, mesta ki zdru\xc5\xbeuje dol\xc5\xbenosti \xc5\xa1portnega direktorja in trenerja._NEWLINE_Dol\xc5\xbenosti Evropskega nogometnega mened\xc5\xbeerja so razdeljene v Severni Ameriki, kjer imajo ekipe po navadi generalnega mened\xc5\xbeerja in glavnega trenerja. Medtem ko ima trener prve ekipe obi\xc4\x8dajno vlogo pomo\xc4\x8dnika mened\xc5\xbeerja, ki odlo\xc4\x8da o vsem, imata v Ameriki zelo razli\xc4\x8dne odgovornosti. Kot primer: v Evropi ima mened\xc5\xbeer glavno besedo pri izbiri igralcev za tekmo in pogodbah igralcev, medtem ko bi bili te odgovornosti v Ameriki razdeljene med mened\xc5\xbeerja in glavnega trenerja.\n_START_SECTION_\nTrener pri bejzbolu\n_START_PARAGRAPH_\nOseba, ki vodi treniranje pri bejzbolu ne uporablja naziva glavni trener temve\xc4\x8d naziv mened\xc5\xbeer igri\xc5\xa1\xc4\x8da. Tako so bejzbolski trenerji \xc4\x8dlani njegovega trenerskega \xc5\xa1taba in so pod njegovim nadzorom, s tem da ima vsak specifi\xc4\x8dno vlogo. Mened\xc5\xbeer igri\xc5\xa1\xc4\x8da je ekvivalent glavnim trenerjem ostalih \xc5\xa1portnih disciplin v Ameriki. Izraz mened\xc5\xbeer se uporablja za mened\xc5\xbeerja igri\xc5\xa1\xc4\x8da, medtem ko je generalni mened\xc5\xbeer znan kot GM. _NEWLINE_Na amaterskem nivoju je terminologija zelo podobna ostalim \xc5\xa1portom. Oseba znana kot mened\xc5\xbeer v profesionalnih ligah je po navadi glavni trener v amaterskih ligah. Tak\xc5\xa1na terminologija je standardizirana pri U.S. college baseball.\n_START_SECTION_\nTrener pri ameri\xc5\xa1kem nogometu\n_START_PARAGRAPH_\nKot pri veliko ostalih \xc5\xa1portih je tudi pri ameri\xc5\xa1kem nogometu veliko trenerjev in njihovih pomo\xc4\x8dnikov. Ameri\xc5\xa1ki nogomet vklju\xc4\x8duje glavnega trenerja, njegovega pomo\xc4\x8dnika, napadalnega koordinatorja, obrambnega koordinatorja, koordinatorja posebnih ekip, napadalnega in obrambnega linijskega trenerja, trenerja za vsak polo\xc5\xbeaj in trenerja za mo\xc4\x8d in kondicijo.\n_START_SECTION_\nPriprava\n_START_PARAGRAPH_\nSeminarji za trenerje so vse bolj dosegljivi. pomembna vloga tenerjev je predvsem zagotavljanje varnosti pri mlaj\xc5\xa1ih \xc5\xa1portnikih. To zahteva znanje nudenja prve pomo\xc4\x8di, kako prepre\xc4\x8diti dehidracijo ter kako ravnati v primeru pretresa mo\xc5\xbeganov.\n_START_SECTION_\nNa\xc4\x8drt igre\n_START_PARAGRAPH_\nTrenerji v pripravi na tekme sestavijo tako imenovane na\xc4\x8drte igre oziroma navodila kako bodo igralci igrali med tekmo. Kot na primer pri nogometu, kjer lahko trener izbira med razli\xc4\x8dnimi postavitvami igralcev na igri\xc5\xa1\xc4\x8du. trener odlo\xc4\x8di koliko igralcev bo igralo na dolo\xc4\x8denem polo\xc5\xbeaju, da le ne prese\xc5\xbeejo dolo\xc4\x8denega \xc5\xa1tevila igralcev na igri\xc5\xa1\xc4\x8du. Prav tako se trener odlo\xc4\x8di kje in kdaj bo dolo\xc4\x8deni igralec igral.'